বিশ্ব পৰিৱেশ দিৱস উপলক্ষে সমগ্ৰ বিশ্বই বনধ্বংস, জলবায়ু পৰিৱৰ্তন, বন্যপ্ৰাণী সংৰক্ষণৰ প্ৰতি মানুহক সজাগ কৰি আহিছে। অৱশ্যে, কেৰালাৰ কোল্লাম জিলাৰ কেইজনমান ব্যক্তিৰ বিশ্ব পৰিৱেশ দিৱসৰ প্ৰতি ধাৰণাই বেলেগ আছিল। বিশ্ব পৰিৱেশ দিৱসৰ দিনাই কেৰালাৰ কেইজনমান যুৱকে ৰোপণ কৰে গাঞ্জাৰ পুলি। আবকাৰী বিভাগে মংগদৰ ওচৰৰ কুৰীস্বাদি জংচনৰ পৰা বাইপাছ ৰোডলৈ যোৱা ৰাস্তাৰ কাষৰ কান্দাচিৰা গাঁৱত উদ্ধাৰ কৰে এই গাঞ্জাৰ পুলিবোৰ । কোল্লাম এক্সাইজ স্পেচিয়েল স্কোৱাডৰ চাৰ্কোল ইন্সপেক্টৰ টি ৰাজীৱৰ প্ৰথমতে দৃষ্টিগোচৰ হৈছিল এই দৃশ্য, তেওঁ ভাবিছিল যে সচৰাচৰ পোৱা উদ্ভিদেই হয়তো তেওঁলোকে ৰোপণ কৰিছে।